5.

СПЕЦИФИКАЦИИ 5.1. Вътрешни предни части на купето, разположени над нивото на арматурното табло, пред точките Н на предните места с изключение на страничните врати 5.1.1. Еталонната зона, определена в точка 2.3, не трябва да съдържа нито опасни грапавини, нито остри ръбове, които могат да увеличат риска от сериозни наранявания на пътниците. В частност, частите, посочени в точки от 5.1.2 до 5.1.6, се считат за задоволителни, ако отговарят на предписанията на тези точки. 5.1.2. Частите на превозното средство, разположени в еталонната зона, трябва да могат да разсейват енергията, както е указано в приложение III. Не се вземат под внимание частите, които не принадлежат на арматурното табло и са разположени на разстояние под 10 cm от остъклените зони; не се вземат също под внимание частите, разположени в еталонната зона, които удовлетворяват едновременно следните две условия: — ако по време на изпитването, извършвано съгласно изискванията на приложение III, махалото влиза в контакт с части, разположени извън еталонната зона, — ако тези части са разположени на по-малко от 10 cm от частите, влизащи в контакт, които се намират извън еталонната зона, като това разстояние се измерва върху повърхността на еталонната зона; като евентуалната метална арматура, която служи за опора, не трябва да има изпъкнали ръбове. 5.1.3. Долният край на арматурното табло, в случай, че не удовлетворява условията, посочени в точка 5.1.2, трябва да е заоблен, като радиусът на кривина не е по-малък от 19 mm. 5.1.4. Бутоните, дръжките и т.н., направени от твърд материал, които са изпъкнали с 3,2 mm до 9,5 mm спрямо таблото, измерени по посочения в приложение V метод, трябва да имат напречно сечение с площ най-малко 2 cm2, измерена на 2,5 mm спрямо най-изпъкналата точка, и да са със заоблени ръбове, с радиус на кривина не по-малко от 2,5 mm. 5.1.5. Ако тези части надвишават с повече от 9,5 mm повърхността на арматурното табло, те трябва да са проектирани и изработени така, че да могат да се скриват в арматурното табло, докато издатината им не е повече от 9,5 mm, или да се откачат при въздействие на надлъжна хоризонтална сила от 37,8 daN, насочена напред, упражнена посредством крик с плоска пета с диаметър максимум 50 mm; при втория случай не трябва да има издатини, надвишаващи 9,5 mm; сечението, измерено на максимално разстояние от 6,5 mm от най-изпъкналата точка, трябва да има площ не по-малка от 6,50 cm2. 5.1.6. За всяка издатина, която съдържа част, изработена от пластичен материал с твърдост под 50 по shore А, поставена върху опора от твърд материал, предписанията на точки 5.1.4 и 5.1.5 се прилагат само за опората от твърд материал. 5.2. Вътрешни предни части на купето, разположени под нивото на арматурното табло и пред точки Н на предните места, с изключение на страничните врати и педалите 5.2.1. С изключение на педалите и тяхното закрепване, както и на частите, които не могат да бъдат в контакт с устройството, описано в приложение VI и използвано съгласно процедурата, определена в същото това приложение, посочените в точка 5.2 части трябва да отговарят на изискванията на точки от 5.1.4 до 5.1.6. 5.2.2. Когато ръчката на ръчната спирачка е поставена върху арматурното табло или под него, тя трябва да е поставена така, че когато е в неутрално положение, да не е възможно пътниците в превозното средство да се ударят в нея при челен удар. Ако това условие не е спазено, площта на устройството за управление трябва да удовлетворява изискванията, посочени в точка 5.3.2.3. 5.2.3. Лавиците за поставяне на предмети или други подобни компоненти трябва да са проектирани и произведени така, че в никакъв случай опорите да нямат изпъкнали ръбове и да отговарят на едно от следните две условия: 5.2.3.1. частта, обърната с лице към вътрешността на превозното средство, трябва да има площ с височина най-малко 25 mm, да е със заоблени ръбове, с радиус на кривина, не по-малък от 3,2 mm; освен това, тази повърхност трябва да е направена или покрита от материал, който разсейва енергията, както е определено в приложение III, като ударът се прилага в надлъжна хоризонтална посока; 5.2.3.2. лавиците за поставяне на предмети или други подобни компоненти трябва да могат да се откачат, да се разкъсват, да се деформират значително, да се отстраняват под въздействието на надлъжна хоризонтална сила от 37,8 daN, насочена напред и упражнявана посредством цилиндър с вертикална ос и с диаметър 110 mm, без да се предизвиква образуване на опасни парчета, а ръбът на лавицата не трябва да образува опасни ръбове. Във всеки случай, тази сила трябва да е насочена към най-устойчивата част на лавицата за предмети или към всеки друг подобен компонент. 5.2.4. Когато разглежданите по-горе части включват част, изработена от материал с твърдост под 50 по shore А, поставена върху твърда опора, изискванията по-горе, с изключение на тези за поглъщането на енергията по смисъла на приложение III, се прилагат само за твърдата опора. 5.3. ►M1 Други вътрешни части на купето, разположени пред напречната равнина, преминаваща през еталонната линия на торса на манекена, поставен на най-задната седалка. ◄ 5.3.1. Приложно поле ►M1 Изискванията на точка 5.3.2 се прилагат за дръжките, ръчките и бутоните за управление, както и за всички други изпъкнали предмети, които не са посочени в точка 5.1 и 5.2 (виж също точка 5.3.2.2). ◄ 5.3.2. Изисквания ►M1 Ако посочените в точка 5.3.1 предмети са поставени по такъв начин, че пътниците в превозното средство могат да се удрят в тях, те трябва да отговарят на изискванията на точки от 5.3.2.1 до 5.3.4. За предмети, в които е възможно да се удари пътник, се смятат предметите, които могат да влязат в съприкосновение със сфера с диаметър 165 мм и които са разположени над най-ниско разположената точка Н на предните седалки (виж приложение IV), пред напречната равнина, минаваща през еталонната линия на манекена, поставен върху издърпана в най-задно положение седалка, и извън зоните, определени в точки 2.3.1 и 2.3.2. ◄ 5.3.2.1. Тяхната повърхност трябва да завършва със заоблени ръбове, като радиусите на кривина са не по-малко от 3,2 mm. 5.3.2.2. Ръчките и бутоните за управление трябва да са проектирани и изработени така, че при въздействие на надлъжна хоризонтална сила от 37,8 daN, насочена напред, изпъкналата част, в своето най-неблагоприятно положение, да не надвишава 25 mm от повърхността на панела, или пък тези устройства да се отделят или да се сгъват; в тези два случая не трябва да остават опасни издатини. Въпреки това за ръчките за вдигане и спускане на стъклата се приема, че тяхната издатина може да достига най-много 35 mm от повърхността на панела. 5.3.2.3. Когато управлението на ръчната спирачка е в неутрално положение и когато лостът на управление на скоростите се намира в положение за движение напред, те трябва да имат, независимо от тяхното местоположение, но с изключение на зоните, определени в точки 2.3.1 и 2.3.2 и зоните под нивото на точка Н на предните места, площ от минимум 6,5 cm2, измерена на нормалното сечение, перпендикулярно на надлъжната хоризонтална посока, до разстояние от 6,5 mm от най-издадената част, а радиусите на кривина не трябва да са под 3,2 mm. 5.3.3. ►M1 Изискванията на точка 5.3.2.3 не се прилагат за лоста на ръчната спирачка, монтиран на пода; при този тип устройства за управление, ако която и да е част от тях в неутрално положение надвишава хоризонталната равнина, преминаваща през най-ниската точка Н на предните седалки (виж приложение IV), устройството за управление трябва да има площ най-малко 6,5 см2, измерена в хоризонтална плоскост, разположена на разстояние, което не надвишава 6,5 мм от най-издадената част (измерена във вертикална посока). Радиусите на кривина не трябва да са по-малко от 3,2 мм. ◄ 5.3.4. Останалите елементи на оборудването на превозното средство, които не са визирани в предходните точки, като например плъзгачи на седалките, устройства за регулиране на седалката или на облегалката, устройства за прибиране на предпазните колани и т.н., не са предмет на никакви предписания, ако те са разположени под хоризонталната плоскост, минаваща през точката Н на всяко седящо място, дори ако е вероятно пътникът да влезе в контакт с въпросните елементи. ▼M1 5.3.4.1. Компонентите, монтирани на покрива, но които не са част от неговата структура, като дръжките за пътниците, плафониерите, сенниците и т. н., трябва да имат радиуси на кривина не по-малко от 3,2 мм и освен това ширината на издадените части не трябва да е под стойността на издатината в долната им част или тези компоненти трябва да могат да издържат успешно изпитването за разсейване на енергията, както е посочено в приложение III. ▼B 5.3.5. Когато разглежданите по-горе елементи съдържат част, изработена от материал с твърдост под 50 schore А, поставена върху опора от твърд материал, предписанията по-горе се прилагат само за опората от твърд материал. 5.4. Покрив 5.4.1. Приложно поле 5.4.1.1. Изискванията на точка 5.4.2 се прилагат за вътрешната част на покрива. 5.4.1.2. Въпреки това те не се прилагат за частите на покрива, които не могат да бъдат докоснати от сфера с диаметър 165 mm. 5.4.2. Изисквания 5.4.2.1. ►M1 От долната част на покрива в частта, разположена над пътниците или пред тях, не трябва да има опасни грапавини или остри ръбове, насочени назад или надолу. Освен това ширината на издадените части не трябва да е под стойността на издатината в долната част и ръбовете не трябва да имат радиус на кривина по-малко от 5 мм. Що се отнася по-специално до дъгите на свода или твърдите ребра, с изключение на горните подсилващи елементи на рамките на остъклените повърхности и на вратите, те не трябва да имат в долната си част издатина, която надвишава 19 мм. ◄ 5.4.2.2. ►M1 Ако дъгите на свода или твърдите ребра не удовлетворяват условията по точка 5.4.2.1, те трябва да могат да издържат успешно изпитването за разсейване на енергията, както е посочено в приложение III. ◄ ▼M1 5.4.2.3. Металните нишки, които служат за изпъване на покритието на тавана и на рамките на сенниците, трябва да имат диаметър, който не надвишава 5 мм, и трябва да могат да издържат успешно изпитването за разсейване на енергията, както е посочено в приложение III. Скрепителните елементи на рамките на сенниците, които не са от твърд материал, трябва да отговарят на разпоредбите на точка 5.3.4.1. ▼B 5.5. ►M1 Коли с отварящ се покрив ◄ 5.5.1. Изисквания 5.5.1.1. ►M1 Следните изисквания, както и тези на точка 5.4 относно покрива, се прилагат за колите с отварящ се покрив, когато той е в затворено положение. ◄ 5.5.1.2. Освен това устройствата за отваряне и за експлоатация: 5.5.1.2.1. трябва да са проектирани и произведени така че да не се допуска, доколкото е възможно, неволно и ненавременно задействане. 5.5.1.2.2. ►M1 Тяхната повърхност трябва да завършва със заоблени ръбове, като радиусите на кривина не са по-малко от 5 мм. ◄ 5.5.1.2.3. трябва да остават полегнали при неутрално положение в зони, които не могат да бъдат достигнати от сфера с диаметър 165 mm. Ако това условие не може да бъде спазено, устройствата за отваряне и за експлоатация трябва при неутрално положение да остават прибрани или да са проектирани и произведени така че при действието на сила от 37,8 daN, приложена в посоката на удара, определена в приложение III от допирателната към траекторията на главата макет, издатината по смисъла на приложение V, спрямо повърхнината, върху която устройствата са закрепени, да достига най-много 25 mm, или тези устройства да се откачат; в последния случай не трябва да остават опасни издатини. ▼M2 5.5.2. Електрически управлявани отварящи се покриви 5.5.2.1. Освен това, електрически управляваните отварящи се покриви и системите за тяхното управление трябва да съответстват на изискванията на точка 5.8 по-долу. ▼B 5.6. ►M1 Коли с прибиращ се покрив ◄ 5.6.1. ►M1 По отношение на колите с прибиращ се покрив, единствено долните части на горните елементи на обезопасителните дъги и горната част на рамката на предното стъкло при всяко нормално положение на употреба трябва да отговарят на предписанията на точка 5.4. Системите, съставени от сгъваеми дъги и техните шарнирни връзки, използвани за поддържане на покрив от нетвърда материя, не трябва да имат никаква опасна грапавина или остри ръбове, насочени назад или надолу, когато са разположени пред или над пътниците. ◄ ▼M1 ————— ▼B 5.7. ►M1 Задна част на седалките, захванати неподвижно за превозното средство ◄ 5.7.1. Изисквания 5.7.1.1. Повърхността на задната част на седалките не трябва да има нито опасни грапавини, нито остри ръбове, които биха повишили риска или биха причинили сериозни наранявания на пътниците. 5.7.1.2. С уговорка за условията, предвидени в точки 5.7.1.2.1, 5.7.1.2.2 и 5.7.1.2.3, частта на облегалката на предната седалка, намираща се в зоната на удар на главата, определена в приложение II, трябва да бъде в състояние да разсейва енергията, както е указано в приложение III. За определянето на зоната на удар на главата, предните седалки, ако са регулиращи се, трябва да са поставени в изтеглено най-назад положение за кормуване, а накланящите се облегалки на регулиращите се седалки да са с наклон, най-близко до 25°, освен ако производителят не е посочил друго. 5.7.1.2.1. За предните отделни седалки зоната на удара на главата на пътниците отзад се простира на 10 cm от двете страни на оста на седалката върху задната горна част на облегалката. 5.7.1.2.1. bis ( 5 ) Pour les sièges munis d'un appui-tête, chaque essai doit être effectué avec l'appui-tête dans la position la plus basse et en un point situé sur la ligne verticale passant par le centre de l'appui-tête. 5.7.1.2.1. ter (5) Pour un siège prévu pour plusieurs types de carosserie, la zone d'impact sera déterminée dans un véhicule du type où la position la plus reculée de conduite se trouve être, parmi tous les types considérés, la plus défavorable; la zone d'impact ainsi déterminée sera réputée satisfaisante pour les autres types. 5.7.1.2.2. За предните седалки от тип пейка, зоната на удар включва точките, разположени между надлъжните вертикални равнини на разстояние 10 cm навън от оста на всяко от предвидените външни места. Оста на всяко външно място на седалка от тип пейка се определя от производителя. 5.7.1.2.3. ►M1 В зоната на удара на главата извън границите, определени в точки от 5.7.1.2.1 до 5.7.1.2.2, частите, влизащи в състава на структурата на седалката, трябва да са тапицирани, за да се избегне директен контакт на главата с елементите на структурата, която в тези зони трябва да има радиус на кривина най-малко 5 мм. Тези части или елементи се считат също удовлетворяващи изискванията, ако могат да преминат успешно изпитването за разсейване на енергията, както е посочено в приложение III. ◄ 5.7.2. ►M1 Споменатите предписания не се прилагат нито за разположените най-отзад седалки, нито за седалките, обърнати с лице странично или назад, нито за седалките с обърнати една към друга облегалки, нито за допълнителните сгъваеми седалки. Когато зоните на удар на седалките, облегалките за глава и техните опори са покрити с материал с твърдост под 50 shore А, изискванията по-горе, с изключение на тези, които се отнасят до поглъщането на енергия по смисъла на приложение III, се прилагат само за твърдите части. ◄ ▼M2 5.8. Електрически управлявани прозорци, отварящи се покриви и разделителни прегради 5.8.1. посочените по-долу изисквания се прилагат за електрически управляваните прозорци/отварящи се покриви/разделителни прегради с цел да се намали риска от нараняване, предизвикано от случайна или неправилна употреба. 5.8.2. Изисквания за нормална употреба Освен в предвидените в точка 5.8.3 случаи, затварянето на електрически управляваните прозорци/отварящи се покриви/разделителни прегради е възможно само при едно или повече от следните условия: 5.8.2.1. когато контактният ключ е вкаран в устройството за запалване и е в някое от работните положения. 5.8.2.2. чрез мускулна сила, без помощта на електрозахранването на превозното средство. 5.8.2.3. чрез непрекъснато задействане на система за заключване откъм външната страна на превозното средство. 5.8.2.4. по време на интервала от време между момента, когато запалването е било превключено от „включено“ към „изключено“ и/или ключът е бил изваден в момент, когато нито една от предните две врати не е била отворена достатъчно, за да позволи излизане на пътниците. 5.8.2.5. когато движението на затваряне на електрически управляваните прозорци, отварящи се покриви и разделителни прегради е започнало при размер на отвора не по-голям от 4 мм. 5.8.2.6. когато електрически управляваният прозорец на вратата на превозното средство без горна рамка на вратата се затваря автоматично всеки път още със затварянето на тази врата. В този случай, максималният отвор, съгласно определението в точка 2.13, не трябва да надвишава 12 мм преди затварянето на прозореца. 5.8.2.7. Дистанционното затваряне чрез продължително задействане на устройството за дистанционно управление е разрешено при условие че е изпълнено едно от следните условия: 5.8.2.7.1. устройството за дистанционно управление не трябва да може да затваря електрически управляваните прозорци/отварящи се покриви/разделителни прегради от разстояние повече от 11 метра до превозното средство; 5.8.2.7.2. устройството за дистанционно управление не трябва да може да затваря електрически управляваните прозорци/отварящи се покриви/разделителни прегради: — ако устройството за дистанционно управление и превозното средство са разделени от непрозрачна повърхност — и — ако разстоянието между устройството за дистанционно управление и превозното средство е повече от 6 метра. 5.8.2.8. Затварянето с еднократно задействане на превключвателя е разрешено само за електрически управлявания прозорец на вратата на водача и за отварящия се покрив и само когато контактният ключ е в положение на запалване на двигателя. 5.8.3. Изисквания за автоматично реверсиране 5.8.3.1. Изискванията, посочени в точка 5.8.2, не се прилагат, ако електрически управляваните прозорци/отварящи се покриви/разделителни прегради са оборудвани с устройство за автоматично реверсиране. 5.8.3.1.1. Това устройство трябва обърне посоката на придвижване на прозореца/отварящия се покрив/разделителната преграда преди притискаща сила, по-голяма от 100 N, да бъде упражнена в отвор в рамките на 200 милиметра и 4 милиметра над горния ръб на електрически задвижваните прозорец/разделителната преграда или пред предния ръб на отварящия се с приплъзване покрив или на нивото на предния ръб на вдигащия се покрив. 5.8.3.1.2. След такова автоматично реверсиране прозорецът, отварящият се покрив или разделителната преграда трябва да се отворят до едно от следните положения: 5.8.3.1.2.1. положение, което позволява в отвора да се вкара полутвърд цилиндричен прът с диаметър 200 милиметра в същата точка(и) на контакт, която се използва за определяне на поведението при реверсирането в точка 5.8.3.1.1; 5.8.3.1.2.2. положение, което съответства най-малкото на първоначалното положение преди задействане на затварянето; 5.8.3.1.2.3. положение, което е най-малко с 50 милиметра по-отворено, отколкото е положението в момента, когато е било задействано реверсирането; 5.8.3.1.2.4. максималния ъгъл на отваряне, когато се отнася за вдигащ се покрив. 5.8.3.1.3. За да се проверят електрически управляваните прозорци/отварящите се покриви/разделителните прегради с устройство за реверсиране, през отвора откъм вътрешната страна, а в случай на разделителна преграда откъм задната част на купето, трябва да се постави измервателен инструмент/изпитвателен прът по такъв начин, че цилиндричната повърхност на пръта да бъде в контакт с някоя част от корпуса на превозното средство, която оформя границата на прозореца, отварящия се покрив или разделителната преграда. Съотношението сила/деформация на измервателния инструмент не трябва да е повече от 10 N/mm. Положението на изпитвателните пръти, обикновено разположени перпендикулярно на прозореца) отварящия се покрив/разделителната преграда, е показано на фигура 1 в допълнение 3. 5.8.4. Местоположение и управление на превключвателите 5.8.4.1. Превключвателите за електрически управляваните прозорци/отварящите се покриви/разделителните прегради трябва да бъдат разположени или управлявани по такъв начин, че да се сведе до минимум риска от случайно затваряне. За затварянето превключвателите трябва непрекъснато да се задействат, освен в случаите, предвидени в точки 5.8.2.6, 5.8.2.8 и 5.8.3. 5.8.4.2. Всички задни превключватели за прозорци, отварящи се покриви и разделителни прегради, предназначени за използване от пътниците в задната част на превозното средство, трябва да могат да бъдат изключвани от управляван от водача превключвател, който да бъде разположен пред напречната вертикална равнина, преминаваща през точка R на предните седалки. Управляван от водача превключвател не се изисква, когато задният прозорец, отварящият се покрив или разделителната преграда са оборудвани с устройство за автоматично реверсиране. Ако все пак има управляван от водача превключвател, той не трябва да препятства работата на устройството за автоматично реверсиране. Управляваният от водача превключвател се разполага така че да сведе до минимум риска от нежелана манипулация. Той се обозначава със символа, показан в допълнение 4. 5.8.5. Защитни устройства Всички защитни устройства, които се използват за предотвратяване повредата на източника на мощност, в случай на претоварване или прекъсване трябва да могат да се презаредят автоматично, когато превключвателят за управление на прозореца, отварящия се покрив или разделителна преграда, се задейства. 5.8.6. Инструкции в ръководството 5.8.6.1. Ръководството за собственика на превозното средство трябва да съдържа ясни инструкции за електрически управляваните прозорци/отварящите се покриви/разделителните прегради, в частност: 5.8.6.1.1. обяснение на възможните последствия (заклещване), 5.8.6.1.2. използване на превключвателя, управляван от водача, 5.8.6.1.3. предупреждение „ВНИМАНИЕ“ за указване на опасностите, по-специално за деца, в случаите на неправилна употреба/задействане на електрически управляваните прозорци/отварящите се прозорци/разделителните прегради. Тази информация трябва да посочва отговорностите на водача, включително инструкции за другите пътници и препоръка да се напуска превозното средство само при изваден от гнездото контактен ключ, 5.8.6.1.4. предупреждение „ВНИМАНИЕ“, указващо, че трябва да се обърне специално внимание при използването на системи за дистанционно управление на затварянето (виж точка 5.8.2.7), например, да бъдат задействани само когато операторът вижда ясно превозното средство и е сигурен, че никой няма да бъде затиснат от електрически управляваните прозорци/отварящия се покрив/разделителните прегради. ▼M1 ►M2 5.9. ◄ Друго неспецифицирано оборудване. ▼B ►M2 5.9.1. ◄ Изискванията на точка 5 се прилагат за оборудванията, които не са споменати в предходните точки и в които според зоната на тяхното местонахождение пътниците могат да се блъснат по смисъла на различните процедури, предвидени в точки 5.1 до 5.7. Когато елементите на тези оборудвания, с които се влиза в контакт, са изработени от материал с твърдост под 50 shore А, поставен върху твърда опора, съответните изисквания се прилагат само за твърдите опори.